Il-prodotti u s-servizzi fl-2011 (2010)

Id-WS (1) 1: L-ENISA bħala faċilitatur għat-titjib fil-koperazzjoni L-għan prinċipali tal-ewwel Work Stream kien l-appoġġ għall-Kummissjoni Ewropea u l-Istati Membri biex jibnu fuq skemi ta’ koperazzjoni kurrenti sabiex jiġi intensifikat it-tpartit tal-informazzjoni u l-koperazzjoni bejn l-Istati Membri. Dan jinkludi l-għoti ta’ data u opinjonijiet lill-Kummissjoni biex jiġu megħjuna fl-abbozzar ta’ regolament ġdid kif ukoll għall-identifikazzjoni u l-promozzjon ta’ prattika tajba bħala appoġġ għal din il-leġiżlazzjoni. Dan ix-xogħol ħa minn, u qies, it-taħdidiet fil-Forum Ewropew tal-Istati Membri (EFMS) u fis-Sħubija Ewropea bejn is-Settur Pubbliku u l-Privat għar-Reżistenza (EP3R). Il-problemi li għandhom jiġu solvuti ġew deskritti f’dokumenti oħrajn, speċjalment fil-Kommunikazzjonijiet tal-Kummissjoni dwar is-Sigurtà (COM 2006 251), is-CIIP (COM 2009 149), li enfasizzaw l-importanzatas-sigurtà u r-reżiljenza tan-netwerks u l-informazzjoni għall-ħolqien ta’ Spazju Waħdieni Ewropew tal-Informazzjoni, u l-Aġenda Digitali. Waqt li l-interdependenzi jsiru kumplessi, taqlib f’infrastruttura waħda jista’ faċilment jippropaga madwar il-fruntieri (ġeografiċi u ġuriżdizzjonali) kif ukoll għal ġo infrastrutturi oħrajn u jkollu impatt mal-Ewropa kollha. In-natura globali tan-negozju tat-telekomunikazzjoni teħtieġ approċċ komuni biex tittratta kwistjonijiet bħar-reżiljenza u s-sigurtà tan-netwerks tal-komunikazzjoni pubblika. Għadd ta’ prodotti: 13 Id-WS2– It-titjib tas-CIIP Pan-Ewropew (2) u r-Reżiljenza L-objettiv tal-work stream 2 huwa li jiġu megħjuna l-Istati Membri fl-implimentazzjoni ta’ sistemi tal-ICT li jkunu siguri u reżiljenti u li jiżdied il-livell ta’ ħarsien ta’ infrastrutturi u servizzi ta’ informazzjoni kritika fl-Ewropa. Dan il-Work Stream huwa allinjat mill-qrib mal-Pjan ta’ Azzjoni tas-CIIP deskritt fil-komunikazzjoni tal-Kummissjoni ta’ Marzu 2009 u ta’ Marzu 2011. Il-biċċa l-kbira ta’ dan ix-xogħol jappoġġa wkoll b’mod dirett l-objettivi stabbiliti fid-dokument dwar Strateġija ta’ Sigurtà Interna kif ukoll l-Aġenda Diġitali. Il-pakketti ta’ xogħol fil-qasam tas-CIIP huma, fil-biċċa l-kbira, tkomplija naturali tax-xogħol imwettaq bħala parti mill-programm ta’ ħidma tal-2010. B’mod aktar speċifiku, l-objettivi ta’ dan il-work stream huma: — It-titjib tal-ħiliet operazzjonali tal-Istati Membri billi jiġu megħjuna l-partijiet interessati relevanti sabiex jiżdied il-livell ta’ effiċjenza u effettività tagħhom — L-appoġġ u l-promozzjoni ta’ eżerċizzji fuq livell pan-Ewropew — L-identifikazzjoni u l-indirizzar tal-isfidi tas-sigurtà tal-informazzjoni fis-CIIP — L-identifikazzjoni u l-indirizzar ta’ kwistjonijiet dwar is-sigurtà tal-informazzjoni tal-ICT u Netwerks Interkonnessi — L-appoġġ tal-Grupp ta’ Ħidma UE-Stati Uniti dwar iċ-Ċibersigurtà u ċ-Ċiberkriminalità, stabbilit fil-kuntest tas-Samit UE-Stati Uniti tal-20 ta’ Novembru 2010. Għadd ta’ prodotti: 16 Id-WS3: L-ENISA bħala promotur tal-privatezza u l-fiduċja Id-WS3 kien magħmul minn erba’ pakketti ta’ xogħol (WPK): — Il-fehim u l-analiżi ta’ inċentivi u ostakoli ekonomiċi għas-sigurtà tal-informazzjoni. — L-iżgurar li l-privatezza, l-identità u l-fiduċja huma integrati b’mod korrett fis-servizzi l-ġodda. — L-appoġġ għall-implimentazzjoni tal-Artikolu 4 tad-Direttiva dwar il-Privatezza Elettronika (2002/58/KE). — Il-promozzjoni tal-istabbiliment ta’ xahar dedikat għas-Sigurtà Ċibernetika Ewropea. L-ewwel WPK analizza l-ostakoli u l-inċentivi ekonomiċi għat-titjib tas-sigurtà tal-informazzjoni fil-livell pan-Ewropew. L-ENISA analizzat l-ixpruni u l-ostakoli ekonomiċi fl-oqsma legali, tal-politika, tekniċi u ekukattivi u identifikat titjib potenzjali. It-tieni WPK eżamina kif il-privatezza, l-identità u l-fiduċja huma integrati f’servizzi ġodda, u ppropona rakkommandazzjonijiet għal titjib. L-għan kien il-valutazzjoni u l-evalwazzjoni ta’ żviluppi kurrenti fil-ħarsien tal-privatezza tal-individwi u fit-tijib tal-livell ta’ fiduċja fis-servizzi tan-netwerks. It-tielet WPK kopra l-appoġġ tal-ENISA mogħti għall-implimentazzjoni tal-Artikolu 4 tad-Direttiva dwar il-Privatezza Elettronika. Din kienet tkomplija tal-kollaborazzjoni mal-Art.29, tal-EDPS kif ukoll tal-Kummissjoni Ewropea (id-DĠ JUST u INFSO) u kellu l-għan li jinvestiga kif għandhom jiġu implimentati d-dispożizzjonijiet tal-Artikolu 4 b’mod prattiku fil-livell tal-UE. Fl-aħħar nett, l-ENISA kkollaborat mal-Istati Membri fuq l-organizzazzjoni ta’ xahar dedikat għas-Sigurtà Ċibernetika Ewropea. Għadd ta’ prodotti: 5